Bali Mária Ildefonsa – Kákonyi Mária Constantina

Kis Boldogasszony képeskönyve

mű a Pázmány Péter Elektronikus Könyvtár (PPEK)

– a magyarnyelvű keresztény irodalom tárháza – állományában.

Bővebb felvilágosításért és a könyvtárral kapcsolatos legfrissebb hírekért

látogassa meg a http://www.ppek.hu internetes címet.

Impresszum

Bali Mária Ildefonsa – Kákonyi Mária Constantina iskolanővérek

Kis Boldogasszony képeskönyve

Magyar népénekek alapján

Az ének-szövegek Szent vagy Uram-ból vannak véve. (Magyar Kórus. 1936)

A kalocsai érseki hatóság 7543/1942. sz. engedélyével.

____________________

A könyv elektronikus változata

Ez a publikáció az azonos című füzet elektronikus változata. A füzet Budapesten jelent meg é. n. (1944), a Korda R. T. kiadásában. Az elektronikus változat a Korda Kiadó engedélyével készült. A könyvet lelkipásztori célokra a Pázmány Péter Elektronikus Könyvtár szabályai szerint lehet használni. Minden más szerzői jog a Korda Kiadóé.

Tartalomjegyzék

Impresszum

Tartalomjegyzék

Kis Boldogasszony

Kis Boldogasszony

Nagy örömmel, énekléssel zengedeznek az egek,

Vidámságot, nyájasságot mutatnak a földiek,

Mert ma Szűz Mária, mint a legszebb rózsa,

Bimbajából kinyíla.

Szüzesség virága, ékes lilioma,

Kisasszonyunk Mária!

Ez bizonnyal valósággal vigasságnak nagy napja,

Megszületett, Mária lett lelkeinknek istápja,

Jessze gyökerének, Áron vesszejének általa nyílt virága,

Üdvőzlégy, áldott légy,

Kegyes szószólónk légy,

Kisasszonyunk Mária!

Szent Anna Asszony!

Te vagy azon áldott szent föld,

Melyből ama szép virág nőtt,

Szüzesség liljoma,

Üdvözítőnk szent Anyja.

Védelmezze pártfogásod

Mindenkor az ifjúságot!

Légy a szűznek őrizője

Szűzanyánk szent Szülője!

Menny, föld, tűz, víz, levegő, ég, gyöngy, arany és minden kincs!

Mit fárasztod én elmémet? Nyugodalmam addig nincs,

Míg fel nem talállak téged, én Uram, én Istenem!

Benned nyugszik meg lelkem.

Istenem és mindenem,

Istenem és mindenem!

Azért távol legyen tőlem a világ dicsősége!

Istenem, te vagy egyedül lelkem gyönyörűsége;

Nálad nélkül ez az élet a szív keserűsége.

Benned nyugszik meg lelkem,

Istenem és mindenem,

Istenem és mindenem!

Isten legszebb temploma,

Üdvözlégy szent Szűzanya!

Kit, már mikor fogantatott,

Mgszentelt az ég Ura.

Te, kiben bűn nem vala,

Üdvözlégy szent Szűzanya!

Az örök nap hajnala

Te vagy áldott Szűzanya!

Utánad jött Megváltónkban

Az Igazság nappala.

E nap hajnalcsillaga,

Üdvözlégy szent Szűzanya!

Ó Mária Szent Szíve, szűz virág!

Harmata, illata imádság.

Várja Fiát, égi Urát,

Virrasztva, epedve éj- s napon át.

Ó Mária Szent Szíve, tiszta kert!

Benne az ég Ura lakást nyert.

Fészek e szív, mely haza hív,

Mkor e földi baj ostroma vív.

Sokan voltak nemes asszonynépek,

Dicséretes tudománnyal szépek,

Tisztaságuk virágában épek,

De ennek csak nyomába sem léptek.

Asszonyi rend nemes boldogsága,

Pátriárkák buzgó kívánsága,

Angyaloknak nagy, boldog vígsága,

Az Istennél minden fölött drága.

Áron vesszeje virágzik,

Reménységünk kicsírázik,

Vlasztott Szűzből Isten Anyja válik.

Ezt szent próféták megjövendölték,

Szent pátriárkák óhajtva kérték,

Szent atyák régen szívükbe rejtették.

Anna lánya mivel hittél,

Az angyalnak mert engedtél,

Íme az Úrnak szolgálója lettél.

Üdvösségünknek hajnali pírja,

Mi sebeinknek orvosló írja,

Lábad a kígyó erejét lebírja.

Harmatozzatok égi magasok!

Téged vár epedve a halandók lelke,

Jöjj el, édes Üdvözítőnk!

Mert az emberek ott tévelyegnek,

Hol te égi fényed útján nem vezérled

Őket, édes Üdvözítőnk!

Mária, szűz virág, Jeruzsálem templomában

Hány éjszakát sír át égbe szálló szent imában:

„Könyörülj népeden, könyörülj, Istenünk,

Küldd el a Messiást, küldd el nekünk.

Ó ne hagyd népedet a Gonosznak hatalmában.”

Jaj, a bűn tengere elárad az egész földön!

A szentség Istene hová lépjen, hová jöjjön?!

Mária liliom, szeplőtelen szűz, fehér,

Jön az Úr, jön a Szent: szívébe tér.

Ó áldott tisztaság!

Nyílik már a lelki börtön.

Az égből színméz csörgedez.

A légben illat lengedez.

Mozdul az ég, áll a csillag.

Ég kapui már kinyílnak

Messiásunk születik ma.

Ó pásztorok, figyeljetek!

Új dalt dalol angyalsereg:

Dicsőség a nagy Istennek!

Békesség a jó embernek!

Messiásunk születik ma.

Én is sietve elmegyek.

És elviszem a szívemet.

Aranyalma kis Jézusnak,

Néki adom ajándéknak.

Legyen övé mindörökre!

Amen!

Table of Contents

Impresszum

Tartalomjegyzék

Kis Boldogasszony